**ХҮНС ХӨДӨӨ АЖ АХУЙН ГАЗРЫН**

**2022 ОНЫ 08 ДУГААР САРЫН ХИЙСЭН АЖЛЫН МЭДЭЭЛЭЛ**

2022.08.25 Улиастай хот

**Нэг. Удирдлага зохион байгуулалтын ажлын талаар:**

1. 2022 оны 08 дугаар сарын байдлаар ирсэн албан бичиг 13, явсан бичиг 2, Газрын даргын Б тушаал 0, А тушаал 0,гарч, өргөдөл 1ирснийг 100% шийдвэрлэж мэдээ тайланг холбогдох газруудад хүргүүлж ажилласан.
2. Хүнс хөдөө аж ахуйн салбарын 2021, 2022 оны товч тайлан мэдээллийг ХХААХҮ-н яаманд хүргүүлсэн.
3. Хөрөнгө оруулалтын судалгааг ХХААХҮ яамнаас ирүүлсэн маягтын дагуу гаргаж хүргүүлсэн.
4. Үйл ажиллагааны үр дүнгийн үзүүлэлтийн зорилтот түвшинг тодотгол хийж хариуцсан мэргэжилтнүүдээс авч нэгтгэсэн.
5. Аймгийн хөгжлийн жилийн 2023 оны төлөвлөгөөнд тусгах саналын авч нэгтгэн боловсруулалтад хяналт тавьж аймгийн хөгжлийн бодлогын хэлтэст хүргүүлсэн.
6. Төрийн албан хаагч эмэгтэйчүүдийн манлайллын багц хөтөлбөрт хамрагдах дэс түшмэлээс ахлах түшмэлийн албан тушаалд дэвшин ажиллах шаардлага хангасан эмэгтэйчүүдийн судалгааг гарган төрийн албаны зөвлөлд хүргүүлсэн.

**Хоёр: Үйлдвэр, худалдаа үйлчилгээний албаны хийсэн ажлын мэдээлэл**

1. Энэ оны ургацын урьдчилсан балансыг гаргаж ХХААХҮЯаманд хүргүүлсэн. Ургацын урьдчилсан балансаар га-гаас үр тариа 7 цн, малын тэжээл 11.5 цн, төмс 82 цн, хүнсний ногоо 75 цн ургацтай тогтоогдсон байна.
2. Хүнс, хөдөө аж ахуй хөнгөн судалгааны хөгжлийн төв, Герман Монголын хамтын ажиллагааны “Тогтвортой хөдөө аж ахуй” төслийн газартай хамтран 2022 оны 08 дугаар сарын 23-24-ны өдрүүдэд Тосонцэнгэл суманд “Газар тариалангийн сургалт, нэвтрүүлэлтийн арга зүй” сургалтыг зохион байгуулсан. Тус сургалтын нийт 19 сумын ХАА Тасгийн газар тариалан хариуцсан мэргэжилтэн, 12 өрхийн тариаланчийг хамруулсан.
3. Хоршоог хөгжүүлэх сангаас хөнгөлөлттэй зээл олгох, сонгон шалгаруулах, эргэн төлүүлэх, хяналт тавих журамд Хүнс, хөдөө аж ахуй хөнгөн үйлдвэрийн сайдын 2022 оны А/243 дугаар тушаалаар нэмэлт, өөрчлөлт орсон мэдээллийг сумдын мэргэжилтэн нарт хүргэн чиглэл өгч ажилласан.
4. Авлигатай тэмцэх газраас ирүүлсэн зөвлөмжийн хэрэгжилтийг ханган ажиллахаар сумдын мэргэжилтэн нарт үүрэг чиглэл өгсөн. Мэдээллийг нэгтгэн хүргүүлэхээр ажиллаж байна.
5. Хоршоог хөгжүүлэх сангаас зээл авсан 4 иргэний мэдээллийг засуулсан.
6. ЖДҮ-ийг хөгжүүлэх сангийн хөнгөлөлттэй зээлд хамрагдахаар цахимд ирүүлсэн 23 төслөөс 10 төсөл нь дуусаагүй хүсэлт, жижиг, дунд үйлдвэр эрхлэгч 11 ХХК, 2 хоршооны материалыг шалгах эрх үүссэнийг ажлын хэсэг төслийн иж бүрдлийн шалгалт хийж төслийн шалгуур үзүүлэлт хангаж байгаа Цагаанхайрхан сумын “Тэргүүн агьт”, Сантмаргаз сумын “Энх дэлгэрэх үйлс” ХХК-ны материалыг ХХААХҮЯамны ЖДҮГазарт хүргүүлсэн.
7. Стратегийн хүнсний нөөцийн мэдээг <http://foodsupply.mofa.gov.mn/index> программ ашиглан 7 хоног бүр 24 сумаас авч нэгтгэн ХХААХҮ-н яаманд хүргүүлэн ажиллаж байна.
8. Аймгийн баталгаажуулалтын зөвлөлийн 1 удаагийн хуралд хуваарийн дагуу оролцон тохирлын гэрчилгээ шинээр авах, сунгах хүсэлт өгсөн 15 иргэн аж ахуйн нэгжид хийсэн үнэлгээтэй танилцан санал оруулсан.

**Гурав: Мал үржлийн албаны хийсэн ажлын мэдээ**

1. Төрөөс малчин, мал бүхий иргэдэд олгодог хонь, тэмээний ноосны урамшуулалд 2021 онд хамрагдах 24 сумын 6500 гаруй малчин өрхийн урамшуулал олгогдсоноос нэр, данс зөрүүтэй шалтгаанаар буцаагдсан 4314 өрх, мөн 2020 оны арьс ширний урамшуулал олгогдсоноос нэр данс алдаатай шалтгаанаар буцаагдсан 2253 малчин болон мах бүхий иргэдийн мэдээллийг тус тус завсарлан ХХААХҮЯамны холбогдох мэргэжилтэнд хүргүүлсэн.
2. 2022 оны 08 дугаар сарын 16-ний өдөр ХХААХҮ-ийн сайд гурил, тэжээлийн үйлдвэрүүдтэй уулзалт хийсэн. Энэ уулзалтын үеэр Гурилын үйлдвэрүүдэд хивэгний экспорт хийгдэхгүй байгаатай холбоотой их хэмжээний хивэгний үлдэгдэл байгаа тул бүх аймгуудаас хивэгний захиалгыг авах үүрэгчиглэл өгөгдсөний дагуу 24 сумаас хивэгний захиалгийг авч нэгтгэн 2022 оны 08 дугаар сарын 17-ны өдөр ХХААХҮЯ-ны малын тэжээл хариуцсан мэргэжилтэнд хүргүүлэн ажилласан.
3. 08 дугаар сарын 08-наас Улсын онцгой комиссоос аймгийн гангийн эрсдэлийн үнэлгээг хийсэн. Гангийн эрсдэлийн үнэлгээг хийхэд шаардлагатай мэдээллийг гаргаж Аймгийн онцгой байдлын газарт хүргүүлэн ажилласан.
4. ХХААХҮЯ-наас Хүнсэнд хэрэгцээлэх, Зах зээлд нийлүүлэх болон Өвөлжүүлэх малын судалгааг авч ирүүлнэ үү гэсэн албан бичгийн дагуу сумдаас судалгааг авч нэгтгэн 08 дугаар сарын 22-ны өдөр ХХААХҮЯ-ны малчдын асуудал хариуцсан мэргэжилтэнд хүргүүлэн ажилласан.
5. 2022 оны 08 сарын 12-ний өдөр Монгол Улсын Заан М. Лхагвагэрэлийн Заан цолны мялаалга наадмын хурдан морины комисст ажилласан.
6. 2022-2023 онд отроор өвөлжих, хаваржих мал, малчин өрхийн судалгааг авч ирүүлнэ үү гэсэн ХХААХҮЯ-наас ирсэн албан бичгийн дагуу 24 сумаас судалгааг авч байна.
7. Хээлтүүлэгч малын тохирооны судалгааг 24 сумаас авч нэгтгэн ХХААХҮЯаманд хүргүүлсэн.
8. Аймгийн хэмжээнд 2013-2021 онд Монгол Улсын Хошой аварга малчин, Монгол Улсын Хөдөлмөрийн баатар Монгол Улсын аварга малчин, Аймгийн аварга малчнаар шалгарсан малчдын судалгааг 24 сумаас авч нэгтгэж байна.
9. 2021 оны жилийн эцсийн мал тооллогоор 1001-1499 мал, 1500-2001 хүртэлх мал, 2001-ээс дээш мал тоолуулсан малчин өрхийн судалгааг 24 сумаас авч нэгтгэж байна.

**ХҮНС, ХӨДӨӨ АЖ АХУЙН ГАЗАР**